  Майя Бывальцева Вуоно шутэтскон нуналъёсы, 25–26 южтолэзе, Удмуртиын кот лымы усёз но зороз. Со сярысь ивортэ элькунысь Гидрометцентрлэн пресс-службаез. «Вуоно уйин Удмурт Элькунэз лымыё фронт ортчоз. Удмуртарняе нуназе зор-кот усьыны ӧвӧл кулэ, температура +5 градусозь ӝутскоз», — верамын ивортонын. Удмуртилы матэ циклон вуоз кӧснуналэ, 25-тӥ южтолэзе. Нуназе лымы, кот лымы усёз, зороз. Арнянуналэ потон уе лымы дыръя сюресъёс вылын урод адӟиськоз, йӧвалег но гылыт лымы луоз. Арнянуналэ дырын-дырынзор-кот усёз. Куазез эскерисьёслэн чакламзыя, южтолэзьлэн берпуметӥ арняяз ӵемгес пилемо улоз, дырын-дырын лымыялоз. Тегъёс: Гидрометцентр Удмуртия куазь тулыс  